wickkiey/tamil-wikipedia-chunked huggingface dataset:
# ஆகத்து

**ஆகத்து** அல்லது ***ஓகஸ்ட்*** (*August*, ) என்பது யூலியன், மற்றும் கிரெகொரியின் நாட்காட்டிகளில் ஆண்டின் எட்டாவது மாதத்தைக் குறிக்கும். அத்துடன் 31 நாட்களைப் பெற்றுள்ள ஏழு மாதங்களுள் இதுவும் ஒன்றாகும்.  
கிமு 753 இல் ரொமூலசின் ஆட்சியில் 10 மாதங்களைக் கொண்ட ரோமானிய நாட்காட்டியில் ஆகத்து மாதம் ஆறாவது மாதமாகக் கருதப்பட்டது. ஆறாவது என்னும் பொருள்படும் செக்சுடிலிசு (*Sextilis*) என்னும் இலத்தீன் மொழிச் சொல்லே துவக்கத்தில் ரோமன் நாட்காட்டியில் இம்மாதத்தின் பெயராகப் பயன்பட்டது. மார்ச்சு மாதம் முதலாவது மாதமாகும். கிமு 700 ஆம் ஆண்டளவில் நூமா பொம்பிலியசின் ஆட்சியில், சனவரி, பெப்ரவரி மாதங்கள் மார்ச்சுக்கு முன்னர் கூட்டப்பட்டதை அடுத்து இது எட்டாவது மாதமாகியது. அப்போது இம்மாதத்தில் 29 நாட்களே இருந்தன. கிமு 45 ஆம் ஆண்டில் யூலியசு சீசர் யூலியன் நாட்காட்டியை அறிமுகப்படுத்தியதில் இருந்து மேலும் 2 நாட்கள் அதிகரிக்கப்பட்டு தற்போதைய 31 நாட்கள் ஆகியது. பின்னர் கி.மு 8ம் நூற்றாண்டில் அலெக்சான்டிரியா நகரை வென்ற ரோமானிய மன்னர் அகசுடசு சீசரின் சிறப்பை வெளிப்படுத்தும் விதமாக செக்சுடிலிசு என அழைக்கப்பட்டு வந்த இம்மாதத்திற்கு ஆகத்து எனப் பெயரிடப்பட்டது.  
காலநிலையின் அடிப்படையில், தெற்கு அரைக்கோளத்தின் ஆகத்து மாதம் வடக்கு அரைக்கோளத்தின் பெப்ரவரி மாதத்திற்கு சமனாகும்.
# ஆகத்து

## ஆகத்து மாத சிறப்பு நாட்கள்

- பிலிப்பீனிய மொழிகள் மாதம்
- ஆகத்து 5 - நண்பர்கள் நாள்
- ஆகத்து 6 - இரோசிமா நாள்
- ஆகத்து 6 - யமேக்கா விடுதலை நாள்
- ஆகத்து 9 - நாகசாகி நாள்
- ஆகத்து 9 - சிங்கப்பூர் விடுதலை நாள்
- ஆகத்து 12 - உலக இளைஞர்கள் நாள்
- ஆகத்து 13 - பன்னாட்டு இடதுகை பழக்கமுள்ளவர்கள் நாள்
- ஆகத்து 14 - பாக்கித்தான் விடுதலை நாள் (1947)
- ஆகத்து 15 - இந்தியாவின் விடுதலை நாள் (1947)
- ஆகத்து 15 - கொரியாவின் விடுதலை நாள்]]
- ஆகத்து 19 - சர்வதேச புகைப்பட நாள்
- ஆகத்து 29 - இந்திய தேசிய விளையாட்டு நாள்
- ஆகத்து 31 - மலேசியாவின் விடுதலை நாள்
- ஆகத்து முதல் வாரம் - உலக தாய்ப் பாலூட்டல் வாரம்
- ஆகத்தின் நடு வாரம் வால்மழையின் உச்சம்.
# செப்டம்பர்

**செப்டம்பர்** அல்லது **செட்டம்பர்** (இலங்கை வழக்கு: **செப்டெம்பர்**) கிரெகொரியின் நாட்காட்டியின் ஒன்பதாவது மாதமாகும். இலத்தீன் மொழியில் ஏழு எனப் பொருள் வரும் "செப்டம்" என்ற சொல்லே புராதன ரோமானியர்களின் நாட்காட்டியில் ஏழாவது மாதத்திற்கு வழங்கப்பட்டது. அதையொட்டி கிரிகொரிய நாட்காட்டியும் அப்பெயரையே பின்பற்றியது.  
இம்மாதம் 30 நாட்களை பெற்றுள்ளது.
# அக்டோபர்

**அக்டோபர்** (*October*) என்பது யூலியன், மற்றும் கிரெகொரியின் நாட்காட்டிகளில் பத்தாவது மாதமும், 31 நாட்கள் கொண்ட ஏழு மாதங்களில் ஆறாவது மாதமும் ஆகும். இலத்தீன், கிரேக்க மொழிகளில் "அக்டோ" (*ôctō*) என்றால் "எட்டு" பொருள் தரும். பண்டைய உரோமை நாட்காட்டியில் எட்டாவது மாதமான அக்டோபர் என்ற சொல்லையே புதிய நாட்காட்டிகளிலும் வைத்துக் கொண்டார்கள்.  
அக்டோபர் மாதம் பொதுவாக வடக்கு அரைக்கோளத்தில் இலையுதிர்காலத்துடனும், தெற்கு அரைக்கோளத்தில் இளவேனிற்காலத்துடனும் தொடர்புள்ளது.
# அக்டோபர்

## அக்டோபர் சின்னங்கள்

மலர்]]
கைப்பட்டி. அமுதக்கல் அக்டோபரின் பிறப்புக் கல்.]]  
- அக்டோபரின் பிறப்புக் கற்கள் தோரமல்லியும் அமுதக்கல்லும் ஆகும்.
- இதன் பிறப்பு மலர் கலன்டூலா ஆகும்.
- அக்டோபரின் இராசிகள் துலா (அக்டோபர் 21 வரை), தேள் (அக்டோபர் 22 முதல்).
# நவம்பர்

**நவம்பர்** (*November*, **நொவெம்பர்**) என்பது யூலியன், மற்றும் கிரெகொரியின் நாட்காட்டிகளில் பதினோராவது மாதமும், 30 நாட்கள் கொண்ட நான்கு மாதங்களில் நான்காவதும் கடைசி மாதமும் ஆகும். இலத்தீன், கிரேக்க மொழிகளில் "நொவெம்" (*novem*) என்றால் "ஒன்பது" பொருள் தரும். பண்டைய உரோமை நாட்காட்டியில் ஒன்பதாவது மாதமான நவம்பர் என்ற சொல்லையே புதிய நாட்காட்டிகளிலும் வைத்துக் கொண்டார்கள்.  
நவம்பர் மாதம் பொதுவாக வடக்கு அரைக்கோளத்தில் இலையுதிர்காலத்துடனும், தெற்கு அரைக்கோளத்தில் இளவேனிற்காலத்துடனும் தொடர்புள்ளது. எனவே, காலநிலை ஒப்பீட்டில் தெற்கு அரைக்கோளத்தில் நவம்பர் மாதம் வடக்கு அரைக்கோளத்தின் மே மாதத்திற்கு சமனாகும்.
# நவம்பர்

## சோதிடம்

நவம்பர் மாதத்திற்கான மேற்கத்தைய இராசிகள் தேளும் (அக்டோபர் 23 – நவம்பர் 21), தனுசும் (நவம்ப்ர் 22 – திசம்பர் 21) ஆகும்.
# நவம்பர்

## நவம்பர் சின்னங்கள்

- நவம்பரின் பிறப்புக் கல்: நட்மைக் குறிக்கும் புட்பராகம் (முக்கியமாக, மஞ்சள்), மற்றும் குவார்ட்சு.
- இதன் பிறப்பு மலர் சிவந்தி.
# திசெம்பர்

**திசெம்பர்** அல்லது **டிசம்பர்** (*december*) கிரெகொரியின் நாட்காட்டியின் பன்னிரண்டாவது மாதமாகும். இலத்தீன் மொழியில் 'பத்து' எனும் பொருள் தரும் 'டிசம்பர்' ரோமானிய நாட்காட்டியில் பத்தாவது மாதமாக இருந்தது. இது 31 நாட்களை கொண்டது. மேலும் இது ஒரு வருடத்தின் இறுதி மாதமாகும்.  
கிறித்தவர்களின் முக்கிய பண்டிகையான கிறித்துமசு இம்மாதத்தில் கொண்டாடப்படுகிறது.  
ஆண்டு தோறும் செப்டம்பர் மாதம் தொடங்கும் அதே வார நாளிலேயே திசெம்பர் மாதமும் தொடங்குகிறது. அதே போல், ஆண்டுதோறும் ஏப்ரல் மாதம் முடியும் அதே வார நாளிலேயே டிசம்பர் மாதம் முடிவடைகிறது.  
வடக்கு அரைக்கோளத்தில் திசெம்பர் மாதத்திலேயே பகலொளி நேரம் மிகக் குறுகியதாக உள்ளது, அதே வேளையில் தெற்கு அரைக்கோளத்தில் இம்மாதத்திலேயே பகலொளி நேரம் மிக நீண்டதாக உள்ளது. வடக்கு அரைக்கோளத்தில் குளிர்காலம் டிசம்பர் 1 ஆம் நாள் ஆரம்பிக்கிறது, தெற்கு அரைக்கோளத்தில் கோடைகாலம் திசெம்பர் 1 இல் ஆரம்பிக்கிறது.
# திசெம்பர்

## சொல் தோற்றம்

இலத்தீன் மொழியில், *decem* என்பது "10" என்ற எண்ணைக் குறிக்கும். உரோம நாட்காட்டியில் மாதமில்லா குளிர்காலப் பகுதி சனவரி, பெப்பிரவரி என்பவற்றுக்கிடையே பிரிக்கப்படும் வரை டிசம்பர் 10ம் மாதமாக இருந்தது.
# திசெம்பர்

## நிகழ்வுகள்

- உலக எயிட்சு நாள் (டிசம்பர் 1)
- ஐக்கிய அரபு அமீரகம் தேசிய நாள் (டிசம்பர் 2)
- பின்லாந்து விடுதலை நாள் (டிசம்பர் 6)
- புனித நிக்கலசு நாள் (கிரேக்கம் (டிசம்பர் 6)
- நோபல் பரிசுகள் வழங்கப்படும் நாள் (டிசம்பர் 10)
- உலக மனித உரிமைகள் நாள் (டிசம்பர் 10)
- வங்காளதேசம் வெற்றி நாள் (டிசம்பர் 16)
- கிறித்துமசு (டிசம்பர் 25)
- பிலிப்பீன்சு – ஒசே ரிசால் (டிசம்பர் 30)
# தாமிரபரணி ஆறு

**பொருநை** அல்லது **தண்பொருநை** என அழைக்கப்படும் **தாமிரபரணி** ஆறு நெல்லை மாவட்டம் பாபநாசம் மேற்குதொடர்ச்சி மலைப் பகுதியில் தோன்றித் தூத்துக்குடி மாவட்டம் பழையகாயலில் சங்குமுகம் அருகே கடலில் கலக்கிறது. இவ்வாறு நெல்லை–தூத்துக்குடி மாவட்ட மக்களின் குடிநீர் தேவையைத் தீர்த்து, வேளாண்மைக்கும் பயன்பட்டு வருகிறது.
# தாமிரபரணி ஆறு

## பொருநையின் போக்கு

பொதிகை மலையிலிருந்து உருவாகி பாண தீர்த்தம், கலியாண தீர்த்தம், அகத்தியர் தீர்த்தம் முதலிய புண்ணிய தீர்த்தங்களைக் கடந்து பாபநாசம் என்ற ஊர் வழியாக வருகிறது தாமிரபரணி.தூத்துக்குடி மாவட்டம் பழைய காயலில் சங்குமுகத்தில் கடலில் இணைகிறது.
# தாமிரபரணி ஆறு

## வரலாறு

### கல்யாண தீர்த்தம்

முன்னொரு காலத்தில் கைலாயத்தில் சிவபெருமானுடைய திருக்கல்யாணத்தைத் தரிசிக்கச் சென்ற தேவர்கள் முனிவர்கள் முதலியோர் கூட்டத்தைத் தாங்கமாட்டாது வடதிசை தாழ்ந்து தென்திசை உயர அதைச்சமன் செய்யுமாறு திருவுளங்கொண்டு அகத்திய முனிவரை அழைத்து தென் திசைக்கு ஏகும்படிச் சிவபெருமான் கட்டளையிட, அவ்வாணையின்படி பொதிய மலைக்கு எழுந்தருளீய அகத்தியருக்கு கையிலையிலிருந்த தம்முடைய திருக்கல்யாணக் கோலத்தைக் காட்சி கொடுத்தருளியது பாபநாசம் என்னும் இத்தலத்தில் என கூறப்படுகிறது. பாபநாசத்திற்கு மேற்கே ஒரு மைல் தூரத்தில் உள்ள அருவி இதனால் 'கல்யாண தீர்த்தம்' என்று பெயர் பெற்றது.
# தாமிரபரணி ஆறு

## வரலாறு

### மகாபாரதத்தில் தாமிரபரணி

பொதிகை மலையில் தோன்றி வங்கக்கடலில் கலக்கும் இந்த ஆறு 70 மைல் நீளமுடையது. வடமொழியில் உள்ள மகாபாரதத்தில்,  
என்று ஒரு முனிவர் தர்மனைப் பார்த்துச் சொல்வதாக ஒரு பாடல் உண்டு. காளிதாசனின் ரகு வம்சத்திலும் தாமிரபரணி கடலில் கலக்கும் இடத்தில் விளைந்த உயர்தர முத்துக்களைக் கொண்டு வந்து ரகுவின் காலடியில் பணிந்ததாக ஒரு பாடல் உண்டு.
# தாமிரபரணி ஆறு

## வரலாறு

### பிற நாட்டு ஆராய்ச்சியாளர்கள் பார்வையில் தாமிரபரணி

இதன் ஒரு துணையாறு சிற்றாறு குற்றால அருவியாக விழுகிறது. "உலகத்திலேயே மிக அருமையானதும், தூய்மையானதுமான நீராடுதுறை குற்றாலமே என்று துணிந்து கூறுதல் சற்றும் மிகையாகாது"என்று கால்டுவெல் எழுதுகிறார்.
# தாமிரபரணி ஆறு

## வரலாறு

### இராமாயணத்தில் தாமிரபரணி

தாமிரபரணி தமிழகத்தின் ஒரே, வற்றாத ஆண்டு முழுவதும் நீரோடும் ஆறாகும் . இது பொதிகை மலையில் உள்ள மூலிகைகளின் நற்குணங்களையும் கொண்டுள்ளது. வால்மீகி இராமாயணத்தில் கிட் கிந்தா காண்டம் 41 ஆம் சருக்கத்தில் சில சுலோகங்கள் உள்ளன. அதில் ஒன்று  
<>*அதஸ்யாஸ்னம் நகல்யாக்ரே மலயங்ய தாம்ரபரணம் க்ராஹ ஜிஷ்டாம்த்ரச்யத்*</>
அதாவது மலை சிகரத்தில் (பொதிகை) அமர்ந்தவர் அகத்திய முனிவர். தாமிரபரணி ஆறு முதலைகள் நிறைந்தது என்று பொருளாகும்.
# தாமிரபரணி ஆறு

## வரலாறு

### தாமிரபரணியும் தமிழர் நாகரிகமும்

திருநெல்வேலி மாவட்டம் ஆதிச்சநல்லூரில் கடந்த வருட துவக்கத்தில் மிகப் பழமை வாய்ந்த புதைந்து போயிருந்த நாகரிகத்தின் அடையாளங்கள் கண்டெடுக்கப்பட்டன; அவை, அந்த இடம் மக்கள் கூடி வாழ்ந்த நாகரிகம் செறிந்த ஊரின் எல்லா அடையாளங்களையும் கொண்டிருந்ததாக அறியப்பட்டது. பண்டைக்காலத்தில், 'பொருநை' ஆறு (தாமிரபரணி) தமிழர்களின் நாகரீகப் படிநிலைகளில் முக்கிய இடத்தைக் கொண்டிருந்ததை நமது பண்டை இலக்கியங்கள் வாயிலாகவும், வரலாற்றுக் குறிப்புகள் வாயிலாகவும் அறிய முடியும்.
# தாமிரபரணி ஆறு

## துணையாறுகள்

| துணையாறு | தொலைவு | உற்பத்தி | சேருமிடம் | தாமிரபரணி அதுவரை கடந்திருந்த தொலைவு |
| --- | --- | --- | --- | --- |
| காரையாறு | களக்காடு முண்டந்துறை புலிகள் காப்பகம் | காரையாறு அணை |  |  |
| சேர்வலாறு | களக்காடு முண்டந்துறை புலிகள் காப்பகம் | பாபநசம் சரணாலயம் |  |  |
| மணிமுத்தாறு | மாஞ்சோலை மலை | ஆலடியூர் |  |  |
| கடனாநதி | அகத்தியமலை உயிரிக்கோளம் | திருப்புடைமருதூர் |  |  |
| பச்சையாறு | களக்காடு முண்டந்துறை புலிகள் காப்பகம் | தருவை |  |  |
| சிற்றாறு | குற்றாலம் அருவிகள் | சீவலப்பேரி | } |  |
# தாமிரபரணி ஆறு

## தாமிரபரணி பாசனமும், அணைக்கட்டுகளும்

தாமிரபரணியின் இருபுறமும் பாசனம் செழிக்க முதல் ஏழு அணைக்கட்டுகளும் கால்வாய்களும் பண்டைய கால அரசர்களினால் அமைக்கப்பட்டிருந்தன. கடைசியாக 1869ல் ஆங்கிலேயர் காலத்தில் சிறீவைகுண்டம் அணைக்கட்டு கட்டப்பட்டது.
| எண் | அணைக்கட்டின் பெயர் | பதிவுசெய்யப்பட்ட
ஆயக்கட்டு
(ஹெக்டரில்) | கால்வாயின் பெயிர் |
| --- | --- | --- | --- |
| 1. | கோடைமேழளகியான் அணைக்கட்டு | 1281.67 | 1. தெற்கு கோடைமேழளகியான் கால்வாய்  
2. வடக்கு கோடைமேழளகியான் கால்வாய் |
| 2. | நதியூன்னி அணைக்கட்டு | 1049.37 | நதியூன்னி கால்வாய் |
| 3. | கனடியன் அணைக்கட்டு | 2266.69 | கனடியன் கால்வாய் |
| 4. | அரியநாயகிபுரம் அணைக்கட்டு | 4767.30 | கோடகன் கால்வாய் |
| 5. | பழவூர் அணைக்கட்டு | 3557.26 | பாளையம் கால்வாய் |
| 6. | சுத்தமல்லி அணைக்கட்டு | 2559.69 | திருநெல்வேலி கால்வாய் |
| 7. | மருதூர் அணைக்கட்டு | 7175.64 | 1. மருதூர் மேலக்கால்  
2. மருதூர் கீழக்கால் |
| 8. | சிறீவைகுண்டம் அணைக்கட்டு | 1. தெற்கு முதன்மை அணைக்கட்டு  
2. வடக்கு முதன்மை அணைக்கட்டு | } |
# குறிஞ்சி (திணை)

:*இக்கட்டுரை குறிஞ்சி எனும் நிலத்திணையைப் பற்றியது. குறிஞ்சி எனும் பெயர் கொண்ட செடியைப் பற்றி அறிய, குறிஞ்சிச் செடி என்னும் கட்டுரையை பார்க்கவும்*  
**குறிஞ்சி நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். மலையும் மலை சார்ந்த இடங்களும் குறிஞ்சி என அழைக்கப்படுகின்றன. குறிஞ்சி நிலத்திற்கு சேயோன் தெய்வமாக பண்டைய மக்களால் வழிபடப்பட்டார். குறிஞ்சி நிலத்து ஊர்கள் சிறுகுடி என்று அழைக்கப்பட்டன. "சேயோன் மேய மைவரை உலகமும்" எனத் தொல்காப்பியம் குறிஞ்சி நிலம் பற்றிக் கூறுகிறது.
# குறிஞ்சி (திணை)

## குறிஞ்சி நிலத்தின் பொழுதுகள்

கூதிர், முன்பனி என்னும் பெரும் பொழுதுகளும் யாமம் என்னும் சிறுபொழுதும் குறிஞ்சி நிலத்துக்குரிய பொழுதுகளாகும்.
# குறிஞ்சி (திணை)

## குறிஞ்சி நிலத்தின் கருப்பொருட்கள்

- *தெய்வம்* : சேயோன்
- *தலைமக்கள்* : பொருப்பன், வெற்பன், சிலம்பன், கொடிச்சி, நாடன்
- *குடிமக்கள்* : குறவர் குறத்தியர், கானவர்
- *மரங்கள்* : தேக்கு, அகில், சந்தனம், மூங்கில், வேங்கை
- *விலங்குகள் :* கரடி, புலி, யானை, குரங்கு, பன்றி
- *பறவை* : கிளி, மயில்
- *பறை* : தொண்டகம், வெறியாட்டு
- *பண்* : குறிஞ்சிப் பண்
- *யாழ்* : குறிஞ்சி யாழ்
- *மலர்கள் :* குறிஞ்சி, காந்தள், வேங்கை
- *தொழில்* : கிழங்கு அகழ்தல், தேன் எடுத்தல், வெறியாடல், தினைகாத்தல், தினையும் மலை நெல்லும் விதைத்தல், அருவி நீர் ஆடல்
- *நீர் நிலை* : அருவி, சுனை
- *உணவு* : தினை, மலைநெல், மூங்கிலரிசி
- *ஊர்* : சிறுகுடி
# குறிஞ்சி (திணை)

## குறிஞ்சி நிலத்தின் உரிப்பொருட்கள்

- *அக ஒழுக்கம்* : புணர்தல்
- *புற ஒழுக்கம்* : வெட்சி  
குறிஞ்சி நிலப்பகுதிகளில் குரங்கு, கரடி, சிறுத்தை, புலி, யானை, காட்டுப்பன்றி, காட்டு ஆடு போன்ற விலங்குகளும் வேங்கை, திமிசு, தேக்கு, சந்தனம், அகில், அசோகு, மூங்கில், நாகம், கடம்பு, கருங்காலி, பலா போன்ற மரங்களும், குறிஞ்சி, காந்தள், வேங்கை போன்ற மலர் வகைகளும் காணப்படுகின்றன.
# நெய்தல் (திணை)

**நெய்தல் நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். கடலும் கடல் சார்ந்த இடங்களும் *நெய்தல்* என அழைக்கப்படுகின்றன. "வருணன் மேய பெருமணல் உலகமும்" எனத் தொல்காப்பியம் இதுபற்றிக் கூறுகிறது.  
நெய்தல் மலரில் உப்பங்கழிகளில் பூக்கும் உவர்நீர் மலர், நெல்வயலில் பூக்கும் நன்னீர் மலர் என இருவகை உண்டு.  
தும்பை மலர்:  
இம்மலர் பற்றி புறப்பொருள் வெண்பாமாலை என்கிற நூலில், கடும்போர் புரிவோர் தும்பை மலரை மாலையாகத் தொடுத்து அம்மலரைச் சூடி போர் செய்துள்ளனர் எனக் குறிப்பிடுகிறது.  
இம்மலர் மிகச்சிறிய வடிவத்தைக் கொண்ட வெண்மையான மலர்.  
இம்மலர் விநாயகருக்கு உகந்த மலராகக் கருதப்படுகிறது.
# நெய்தல் (திணை)

## நெய்தல் நிலத்தின் பொழுதுகள்

கார், கூதிர், முன்பனி, பின்பனி, இளவேனில், முதுவேனில் என்னும் பெரும் பொழுதுகளும் வைகறை, எற்பாடு என்னும் சிறுபொழுதும் நெய்தல் நிலத்துக்குரிய பொழுதுகளாகும்.
# நெய்தல் (திணை)

## நெய்தல் நிலத்தின் கருப்பொருட்கள்

- *தெய்வம்*: வருணன்
- *தலைமக்கள்*: சேர்ப்பன்
- *குடிமக்கள்*: நுளைச்சி, நுளையர், பரதவர், பரத்தியர், வலையர், வலைச்சியர் , வலைச்சியர்
- *பறவைகள்*: கடற்காகம், நீர்ப்பறவை
- *விலங்குகள்*: சுறா, முதலை
- *மரங்கள்*: கண்டல், புன்னை, ஞாழல்
- *மலர்கள்*: நெய்தல், தாழை, கடம்பு
- *பண்*: செவ்வழிப் பண்
- *யாழ்*: விளரி யாழ்
- *பறை*: மீன்கோட் பறை, நாவாய்ப் பம்பை
- *தொழில்*: மீன் பிடித்தல், மீன் உலர்த்தல், உப்பு உணக்கல், உப்பு விற்றல், கடல்கடந்த வணிகம், முத்துக் குளித்தல், கடல் ஆடுதல்
- *உணவு* : மீன், உப்பு விற்றுப் பெற்ற உணவுப் பொருள்
- *நீர் நிலை* : கேணி, கடல்
- *ஊர்*: பாக்கம், பட்டினம்
# நெய்தல் (திணை)

## நெய்தல் நிலத்தின் உரிப்பொருட்கள்

- *அக ஒழுக்கம்* : இரங்கல்
- *புற ஒழுக்கம்* : தும்பை
# முல்லை (திணை)

**முல்லை** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். காடும், காடு சார்ந்த இடங்களும் முல்லை நிலமாகும். செம்மண் பரந்திருத்தலால் முல்லை நிலமானது *செம்புலம்* எனவும் அழைக்கப்படுகிறது. இந்நிலம் முல்லை மலரைத் தழுவிப் பெயரிடப்பட்டது. " மாயோன் மேய காடுறை உலகமும்" எனத் தொல்காப்பியம் முல்லை பற்றிக் கூறுகிறது.
# முல்லை (திணை)

## முல்லை நிலத்தின் பொழுதுகள்

*கார்* என்னும் பெரும் பொழுதும், *மாலை* என்னும் சிறுபொழுதும் முல்லை நிலத்திற்குரிய பொழுதுகளாகும்.
# முல்லை (திணை)

## முல்லை நிலத்தின் கருப்பொருட்கள்

- *தெய்வம்*: திருமால் (பெருமாள்)
- *மக்கள்*: ஆயர், ஆய்ச்சியர், இடையர் , இடைச்சியர்
- *விலங்கு*: மான், முயல்
- *உணவு*: தினை, சாமை, நெய், பால்.
- *பறவைகள்*:காட்டு கோழி, கருடன்
- *தொழில்*: கால்நடை வளர்ப்பு , உழவுத்தொழில் செய்தல்
- *விளையாட்டு*: ஏறுதழுவுதல்
- *புலவர்*: பேயனார்
# முல்லை (திணை)

## முல்லை நிலத்தின் உரிப்பொருட்கள்

- *அக ஒழுக்கம்* : இருத்தல்
- *புற ஒழுக்கம்* : வஞ்சி
# கனடா நடுவண் அரசுத் தேர்தல், 2006

**கனடாவின் நடுவண் அரசுக்கான தேர்தல்** ஜனவரி 23, 2006 அன்று இடம்பெற்றது. கனடாவின் மத்திய லிபிரல் கட்சியின் சிறுபான்மை அரசுக்கு எதிராக எதிர்க்கட்சிகள் கூட்டாக முன்வைத்த நம்பிக்கையின்மை தீர்மானம் வெற்றிபெற்றதால் பாராளுமன்றம் கலைக்கப்பட்டு புதிய தேர்தல் அறிவிக்கப்பட்டது. இத்தீர்மானம் நவம்பர் 28, 2005 அன்று நிறைவேற்றப்பட்டது.  
கனடா மத்திய அரசுக்கான தேர்தல் மூலம் கனடாவின் 308 வட்டாரங்களில் இருந்து மத்திய அரசுக்கான மக்கள் பிரதிநிதிகள் தேர்ந்தெடுக்கப்படுவார்கள். ஒரு கட்சி பெரும்பான்மை வெற்றி பெற்றால் அக்கட்சியை அரசமைக்க கனடாவின் ஆளுனர் அழைப்பார். ஒரு கட்சியும் பெரும்பான்மை பெறா சந்தர்ப்பத்தில் கூட்டணி ஆட்சிக்கோ, அல்லது சிறுபான்மை ஆட்சிக்கோ சந்தர்ப்பம் இருக்கும். ஆட்சி அமைக்கும் கட்சியின் தலைவர் கனடாவின் பிரதமர் ஆக பொறுப்பு ஏற்பார். இவ்வழமைக்கு அமைய கனடா மரபுசார்பு கட்சியை சேர்ந்த சிரீபன் கார்ப்பர் கனடாவின் பிரதமராக பதவி ஏற்றார்.
# கனடா நடுவண் அரசுத் தேர்தல், 2006

## தேர்தல் முடிவுகள்

**'''தேர்தல் முடிவுகள், தகவல்: ஆங்கில விக்கிபீடியா'''**  
| கனடா பழமைவாதக் கட்சி  
Conservative Party of Canada | 124 (36.3%) |  |
| --- | --- | --- |
| கனடா நடுநிலைமைக் கட்சி  
Liberal Party of Canada | 103 (30.4%) |  |
| க்குயூபெக்கா கட்சி  
Bloc Quebecois | 51 (10.5%) |  |
| கனடா புதிய ஜனநாயகக் கட்சி  
New Democratic Party | 29 (17.5%) |  |
| சுயேட்சை | 1 (0.5%) |  |
| கனடா பசுமைக் கட்சி  
Green Party of Canada | 0 (4.5%) | } |
# கனடா நடுவண் அரசுத் தேர்தல், 2006

## தேர்தலில் பங்குபெற்ற கட்சிகள்

இத் தேர்தலில் பின்வரும் மூன்று முக்கிய தேசிய கட்சிகள் பங்கு வகித்தன.
- லிபிரல் கட்சி - கனடா நடுநிலமை கட்சி - Liberal Party of Canada
- கன்சேர்வேட்டிவ் கட்சி - கனடா மரபுகாப்பு கட்சி - Conservative Party of Canada
- நியூ டெமோக்கிராட்டிக் கட்சி - கனடா புதிய ஜனநாயகக் கட்சி - New Democratic Party (Canada)  
இவை தவிர கியுபெக் மாகனத்தின் பிரிவான்மையை முன்நிறுத்தும், ஆனால் கனடாவின் மத்திய அரசியலில் பங்குபெறும் பார்ட்டி க்குயூபெக்வா (க்குயூபெக்வா கட்சி) முக்கியத்துவம் பெற்றது. சுற்றுச்சூழலுக்கு முக்கியத்துவம் வழங்கிய கிறீன் பாட்டி அல்லது கனடா பசுமை கட்சி இத்தேர்தலில் 308 வட்டாரங்களிலும் உறுப்பினர்களை நிறுத்தியது. இவை தவிர மிறவான கட்சி, பொதுவுடமைக் கட்சி, லெனின் கட்சி போன்ற சிறு குழு கட்சிகளும், சுயேட்சை வேட்பாளர்களும் தேர்தலில் பங்குபெற்றார்கள்.  
**'''கனடா மத்திய தேர்தலில் பங்குபெறும் கட்சிகளின் இணையத்தளங்கள்'''**  
| கனடா நடுநிலைமைக் கட்சி  
Liberal Party of Canada | கனடா முற்போக்கு கட்சி  
Progressive Canadian Party | கனடா முதல் மக்கள் தேசிய கட்சி  
First Peoples National Party |  |
| --- | --- | --- | --- |
| கனடா பழமைவாதக் கட்சி  
Conservative Party of Canada | கனடா பொதுவுடமை கட்சி  
Communist Party of Canada | கனடா மார்க்சிய-லெனின்சிய கட்சி  
Marxist-Leninist Party of Canada |  |
| க்குயூபெக்கா கட்சி  
Bloc Quebecois | கனடா தனிமனிதசுதந்திர கட்சி  
Libertarian Party of Canada | கனடா மிறவான கட்சி  
Marijuana Party of Canada |  |
| கனடா புதிய ஜனநாயகக் கட்சி  
New Democratic Party | கனடா செயல்லாற்று கட்சி  
Canadian Action Party | மிருக நேச சூழல் வாக்காளர் கட்சி  
Animal&nbsp;Alliance&nbsp;Environment&nbsp;Voters&nbsp;Party |  |
| கனடா பசுமைக் கட்சி  
Green Party of Canada | கனடா கிறீஸ்தவ பண்பாட்டு கட்சி  
Christian Heritage Party of Canada | கனடா மேற்கு கூட்டணி கட்சி  
Western Block Party | } |
# கனடா நடுவண் அரசுத் தேர்தல், 2006

## தேர்தல் 2006 முக்கிய விடயங்கள்

- அரச வைத்திய சேவை (Protecting universal healthcare, private delivery)
- நிர்வாக ஊழல்/அரச நிர்வாக சீரமைப்பு (Government corruption, Gomery Commission )
- சுற்றாடல்/சூழல் பாதுகாப்பு (Kyoto Protocol )
- அமெரிக்க கனடா உறவு/வட அமெரிக்கா வர்த்தக உடன்படிக்கை வழக்குகள்
- கனடா தேசிய கூட்டாச்சி/ஒற்றுமை
- ஒரு பால் திருமணம் (Same sex marriage: Charter of Rights vs Referendum)
- கனடா பாதுகாப்பு/இராணுவ செலவு
- மத்திய மாநில சமன்பாட்டு நிதி பங்கீடு
- பொருளாதாரம்/வருமான வரி
- குடிவரவாளர் பிரச்சினைகள்
- கல்வி வளர்ச்சி/ஆராய்ச்சி ஊக்குவிப்பு
- நகர மறுமலர்ச்சி
- எதிர்கால திட்டமிடல்
- கனடாவின் உலக பங்களிப்பு
# கனடா நடுவண் அரசுத் தேர்தல், 2006

## தேர்தல் தினம்: ஜனவரி 23, 2005

**'''தேர்தல் வாக்கு பதியும் நேரங்கள்'''**  
| மாகாங்கள்
பிரதேசங்கள் | காலம் (உள்ளூர்) | காலம் (UTC) |  |
| --- | --- | --- | --- |
| NL | 8:30am – 8:30pm NT
8:00am – 8:00pm AT (parts) | 12:00 - 00:00 |  |
| PE, NS, NB | 8:30am – 8:30pm AT | 12:30 - 00:30 |  |
| QC | 9:30am – 9:30pm ET
10:30am – 10:30 pm AT (parts) | 14:30 - 02:30 |  |
| ON, NU | 9:30am – 9:30pm ET
8:30am – 8:30 pm CT (parts) |  |  |
| SK, MB | 8:30am – 8:30pm CT |  |  |
| AB, NT | 7:30am – 7:30pm MT |  |  |
| BC, YK | 7:00am – 7:00pm PT
8:00 am – 8:00pm MT (parts) | 15:00 - 03:00 | } |
# நவம்பர் 2005

****20 நவம்பர் 2005****  
| இலங்கை | தமிழ் மக்கள் ஜனநாயக உரிமையை தடுத்ததாக ஐக்கிய ஒன்றிய தேர்தல் கண்காணிப்பு குழு புலிகள் மீது கண்டனம் | கேர்ல்ட் |  |
| --- | --- | --- | --- |
| **18 நவம்பர் 2005** |  |  |  |
| இலங்கை | "புதிய ஜனாதிபதியாக மஹிந்த ராஜபக்ஷ அவர்கள் பதவியேற்றுள்ளார்" | பிபிசி தமிழ் |  |
| **08 நவம்பர் 2005** |  |  |  |
| பிரான்ஸ் | 300 மேற்பட்ட நகரங்களில் ஆபிரிக்க, ஆசிய இன இளைஞர்கள் கலக்கம் | சிபிசி |  |
| **02 நவம்பர் 2005** |  |  |  |
| இத்தியோப்பியா | தேர்தல் வன்முறையில் 33 மக்கள் பலி | அயர்லன்ட் ஒன் லைன் |  |
| ஐக்கிய அமெரிக்கா | அமெரிக்க புலனாய்வு துறை (CIA) ரகசிய சிறைகளை நடத்துகின்றது | அல்ச சீரா |  |
| **01 நவம்பர் 2005** |  |  |  |
| கனடா | அடுத்த ஐந்து ஆண்டுகளில் 300 000 குடிவரவாளர்களை ஏற்க தீர்மானம் | சிரிவி செய்திகள் |  |
| சீரியா | லெபனான் பிரதமர் கொலை விசாரனையில் சீரியாவை ஒத்துளைக்குமாறு ஐ.நா. கோரிக்கை | பிபிசி | } |  
__NOTOC__
# வார்ப்புரு:எதிர்வரும் தேர்தல்

| <small>**இச்செய்தி கட்டுரை எதிர்வரும் ஒரு தேர்தலை பற்றிய தகவல்களை கொண்டிருக்கின்றது.** இத்தகவல்கள் நடப்பு நிகழ்வுகளை பொறுத்து மாற்றம் பெறக் கூடியவை. குறிப்பாக, தேர்தலில் பங்குபெறும் வேட்பாளர்கள்,தேர்தல் தொடர்பான இட/நேர விடயங்கள் பற்றிய தகவல்கள் வேகமாக மாற்றம் பெறக் கூடியவை. </small> | } |
| --- | --- |
# பத்துப்பாட்டு

**பத்துப்பாட்டு** (*Ten Idylls*) என்பது சங்க இலக்கியங்கள் என்று குறிப்பிடப்படும் பழந்தமிழ் நூல்களின் தொகுப்புகளுள் ஒன்றாகும். பத்துப்பாட்டு, எட்டுத்தொகை இவை இரண்டும் பதினெண் மேல்கணக்கு நூல்களாகும். இவற்றுள் திருமுருகாற்றுப்படை, பொருநராற்றுப்படை, சிறுபாணாற்றுப்படை, பெரும்பாணாற்றுப்படை, முல்லைப்பாட்டு, மதுரைக் காஞ்சி, நெடுநல்வாடை, குறிஞ்சிப் பாட்டு, பட்டினப் பாலை, மலைபடுகடாம் ஆகிய பத்து நூல்கள் அடங்கிய தொகுப்பே பத்துப்பாட்டு என வழங்கப்படுகிறது. இவை அனைத்தும் இன்று ஒரே தொகுப்பாகக் குறிப்பிடப்படுகின்ற போதிலும், இவை ஒன்றுக்கொன்று தொடர்பற்றவை. வெவ்வேறு ஆசிரியர்களால் பல்வேறு கால கட்டங்களில் இயற்றப்பட்டவை. பத்துப்பாட்டு எனச் சேர்த்துக் குறிப்பிடும் வழக்கமும் பிற்காலத்தில் எழுந்ததென்பதே பலரது கருத்து. இந்த அரிய தொகுப்புக்கு நச்சினார்க்கினியர் உரை எழுதியுள்ளார்.
# பத்துப்பாட்டு

## பத்துப் பாட்டால் அறியலாகும் செய்திகள்

இத்தொகுதியிலுள்ள நூல்கள் சங்க இலக்கியங்களுள் சிறப்பிடம் பெறுபவை. இவற்றில் பழந்தமிழ் நாட்டின் வாழ்க்கை முறை, பண்பாடு பற்றிய பல அரிய தகவல்கள் பொதிந்து கிடக்கின்றன. வரலாற்று நிகழ்வுகள், அரசர்களினதும் வள்ளல்களினதும் இயல்புகள், பொது மக்களின் காதல் வாழ்க்கை, அக்காலக் கலைகள், நகரங்கள் பற்றிய தகவல்கள், இயற்கை பற்றிய வருணனைகள் போன்றவை தொடர்பான பல தகவல்களை இவற்றிலிருந்து பெற முடிகின்றது. பத்துப் பாட்டு நூல்களில் இயற்கைக்கு முரண்பட்ட கற்பனைகளோ, பொருந்தா உவமைகளோ காணப்பெறவில்லை. பண்டைத் தமிழர் வாழ்வை உள்ளது உள்ளபடி காட்டும் காலக் கண்ணாடியாக இவை விளங்குகின்றன. இதனால் இயற்கை ஓவியம் என்று பத்துப்பாட்டு அழைக்கப்படுகிறது.
# பத்துப்பாட்டு

## வாய்ப்பாட்டுப் பாடல்

:*முருகு பொருநாறு பாணிரண்டு முல்லை*
:*பெருகு வள மதுரைக் காஞ்சி-மருவினிய*
:*கோல நெடுநல் வாடை கோல்குறிஞ்சிப்பட்டினப்*
:*பாலை கடாத்தொடும் பத்து*  
என வரும் பழம்பாடல், பத்துப் பாட்டு நூல்கள் எவை என்பதை மிகத் தெளிவாகக் காட்டும். இப்பாடலில் அமைந்துள்ள முறைகளின் படியே உ. வே. சாமிநாதர் 1889-ஆம் ஆண்டு பத்துப்பாட்டை அச்சில் ஏற்றினார் என்பது குறிப்பிடத்தக்கது. ஆயினும் பத்துப்பாட்டை ஆங்கிலத்தில் மொழி பெயர்த்து 1946-இல் இலங்கையில் வெளியிட்ட ஜே. வி. செல்லையாவின் பதிப்பில் இம்முறைமை பின்பற்றப்படவில்லை. அதில் முதலாவதாகப் பட்டினப்பாலையும் இறுதியாக திருமுருகாற்றுப்படையும் அமைந்துள்ளது என்பது குறிப்பிடத்தக்கது.
# பத்துப்பாட்டு

## அடிவரையறை

இத்தொகுப்பிலுள்ள பத்து நூல்களும் நீண்ட அகவலோசையால் ஆனவை. இவற்றுள் 103 அடிகளைக் கொண்டமைந்த முல்லைப் பாட்டுக்கும், 782 அடிகளையுடைய மதுரைக் காஞ்சிக்கும் இடைப்பட்ட நீளங்களைக் கொண்டவையாக ஏனைய நூல்கள் அமைந்துள்ளன.  
*நூறடிச் சிறுமை நூற்றுப் பத்தளவே*
''ஏறிய அடியின் ஈரைம் பாட்டு
தொடுப்பது பத்து பாட்டெனப் படுமே
அதுவே, அகவலின் வருமென அறைகுவர் புலவர்''. -(பன்னிருபாட்டியல் 266-267)  
என்பது இதன் இலக்கணமாகும்.
# பத்துப்பாட்டு

## பதிப்புகள்

சுவடிகளில் எழுதப்பட்டுப் பயன்படுத்தப்பட்டு வந்த இந்நூல்கள் பிற்காலத்தில் அழிந்து போகும் நிலை எய்தியபோது பல சுவடிகளைச் சோதித்துத் தற்காலத் தமிழரும் பயன் பெறும் வகையில், உ. வே. சாமிநாதையர் 1889-ஆம் ஆண்டு முதன் முதலாகப் பதிப்பித்து வெளியிட்டார். இதன் பின்னர் வேறு பலர் முழு தொகுதியாகவும், இதிலுள்ள நூல்களிற் சிலவற்றைத் தனித் தனியாகவும் புதிய உரைகளுடன் வெளியிட்டுள்ளனர்.
# உயிர்மெய் எழுத்துகள்

ஒரு மெய் எழுத்துடன் ஓர் உயிர் எழுத்து சேர்ந்து பிறக்கக்கூடிய எழுத்து **உயிர்மெய் எழுத்து** ஆகும்.  
**எடுத்துக்காட்டு**:  
**'க்**' என்னும் மெய்யும் **'அ**' என்னும் உயிரும் சேர்வதால் **'க**' என்னும் உயிர்மெய் பிறக்கின்றது. இவ்வாறு பன்னிரண்டு உயிர் எழுத்துக்களும் பதினெட்டு மெய் எழுத்துக்களுடன் சேர்வதால் (18 X 12) **216** உயிர் மெய் எழுத்துக்கள் பிறக்கின்றன.  
;எடுத்துக்காட்டு:
கீழேயுள்ள அட்டவணையில், மெய்யெழுத்து "க்", உயிரெழுத்துக்களுடன் சேர்ந்து, உயிர்மெய்யாகும் வடிவங்கள் காட்டப்பட்டுள்ளன.
<div>
| அமைப்பு | உயிர்மெய் வடிவம் | ISO 15919 | } |
| --- | --- | --- | --- |
</div>
# கங்கைகொண்ட சோழபுரம்

]**கங்கைகொண்ட சோழபுரம்** என்ற சிற்றூர் தமிழ்நாட்டின் அரியலூர் மாவட்டத்திலுள்ளது. இவ்வூரைச் சோழர்களின் பேரரசை நிறுவிய முதலாம் இராஜராஜ சோழனின் மகனான இராசேந்திர சோழன் உருவாக்கினார். இதனையடுத்த 250 ஆண்டுகளுக்கு இவ்வூர் பிற்கால சோழ பேரரசின் தலைநகரமாக விளங்கியது. இங்கு இராஜேந்திர சோழனால் கட்டப்பட்ட கங்கைகொண்ட சோழீசுவரர் கோயில் உள்ளது. அதனை ஐக்கிய நாடுகள் அமைப்பு உலக பாரம்பரிய சின்னமாக அறிவித்தது.
# கங்கைகொண்ட சோழபுரம்

## அமைவிடம்

கங்கைகொண்ட சோழபுரம் அரியலூர் மாவட்டத்தில் என்ற புவியியல் ஆள்கூறுகள் கொண்டு அமைந்துள்ளது.
# கங்கைகொண்ட சோழபுரம்

## வேறு பெயர்கள்

கங்கை கொண்ட சோழபுரத்திற்கு எண்ணற்ற பெயர்கள் உள்ளன. பண்டையப் புலவர்கள் கங்காபுரி, கங்கைமாநகர் கங்காபுரம் போன்ற பெயர்களில் இவ்வூரை குறித்தனர்.
# படிமம்:Internet.png

screenshot of different internet applications. Clockwise from top :
- விக்கிப்பீடியா on Mozilla உலாவி
- அமேசான்.காம் on Mozilla உலாவி
- Core FTP lite கோப்புப் பரிமாற்ற நெறிமுறை software
- டெல்நெட் window
- கூகுள் on Mozilla உலாவி
- யாகூ! on இண்டர்நெட் எக்சுபுளோரர் உலாவி  
Image created by me -- Chris 73
# யானை

**யானை** பாலூட்டி வகையைச் சேர்ந்த ஒரு தாவர உண்ணி (இலையுண்ணி) விலங்காகும். இது நிலத்தில் வாழும் விலங்குகள் யாவற்றினும் மிகப் பெரியதாகும். மிக நீண்ட நாட்கள் வாழக்கூடியதும் ஆகும் (**~ 70 ஆண்டுகள்**). மனிதர்கள் தவிர்ந்த மற்றைய விலங்குகளில் இதுவே அதிக நாட்கள் வாழும் தரைவாழ் விலங்கு ஆகும். யானைகள் மிகவும் வலிமையானவை; வேட்டை விலங்குகளும் காட்டுயிர்களின் உணவுப் படிநிலையில் உயர்நிலையில் உள்ளவைகளுமான சிங்கம் (அரிமா), புலி முதலியன கூட நெருங்க முடியாத வலிமை கொண்டவை. சிங்கங்கள் ஒன்றாகச் சேர்ந்து, தனியாக வர நேரிடும் களைத்த அல்லது இளைத்த யானையைக் கொல்லும். ஆனால், இவ்வகை நிகழ்வுகள் மிகமிகக் குறைவே. யானைகள் குடும்பமாக வாழும். மேலும், இவை அதிக ஞாபக சக்தி கொண்டவை.  
யானைகளில் மூன்று சிற்றினங்கள் இன்று உலகில் எஞ்சியுள்ளன. அவை, *ஆப்பிரிக்கப் புதர்வெளி யானைகள்*, *ஆப்பிரிக்கக் காட்டு யானைகள்* மற்றும் *ஆசிய யானைகள்* ஆகும். இவைகளுக்கிடையே சிறப்பான வேறுபாடுகள் உள்ளன. பொதுவாக, எல்லா யானைகளும் ஏறத்தாழ 70 ஆண்டுகள் வரை உயிர்வாழ்கின்றன.  
யானை, **ஆனை** என்றும் வழங்கப்படுகிறது. ஆண் யானைக்குக் **களிறு** என்று பெயர். பெண் யானைக்குப் **பிடி** என்று பெயர். யானையின் குட்டியைக் **கன்று** என்றோ, குட்டியானை என்றோ சொல்வர். யானை உரக்க எழுப்பும் ஒலியைப் **பிளிறுதல்** என்பர்.
# யானை

## யானையினங்கள்

ஆப்பிரிக்க யானைகள் ஆசிய யானைகளை<nowiki/>விட உருவத்தில் பெரியவை. பெரிய காது மடல்களைக் கொண்டுள்ளன. ஆப்பிரிக்க யானைகளில் ஆண், பெண் இரண்டும், தந்தங்களைக் கொண்டுள்ளன. ஆனால், ஆசியப் பெண் யானைகளில் தந்தம் அரிதாகவே காணப்படுகிறது. ஆப்பிரிக்க யானைகளின் முதுகுப்புறம், தலைக்கு அடுத்துச் சற்று உள்நோக்கி வளைந்தும், புடைத்த நெற்றி மேடுகள் இல்லாமல் சமமாகவும் இருக்கும். இவற்றின் துதிக்கையின் நுனியில் இரண்டு இதழ்கள் இருக்கும். ஆனால், முன்னங்கால்களில் நான்கு அல்லது ஐந்து நகங்களும், பின்னங்கால்களில் மூன்று நகங்களும் இருக்கும். ஆசிய யானைகளின் முதுகு சற்று உயர்ந்து மேடாக இருக்கும். நெற்றியில் இரு மேடுகளும், காது மடல்கள் சிறியனவாகவும் இருக்கும். துதிக்கை நுனியில் ஒரே ஓர் இதழும் இருக்கும் (மேல் புறம்). முன்னங்கால்களில் ஐந்து நகங்களும், பின்னங்கால்களில் நான்கு நகங்களும் இருக்கும்.
# யானை

## உணவும் வாழிடமும்

யானைகள் இலையுண்ணிகள் அல்லது தாவர உண்ணிகள் ஆகும். இவை மூங்கில், கரும்பு போன்றவற்றை விரும்பி உண்கின்றன. இவை ஒரு நாளைக்கு 16 மணிநேரம் உணவு சேகரிப்பதில் ஈடுபடுகின்றன. மேலும், இவற்றின் செரிமானத் திறன் மிகவும் மந்தமானது. எனவே, இவை உண்பதில் 40 விழுக்காடே செரிமானம் ஆகிறது. எனவே, இவை நிறைய உணவு உட்கொள்ள நேரிடுகிறது. நன்கு வளர்ந்த யானைகள் நாள் ஒன்றுக்குச் சுமார் 140 முதல் 270 கிலோ வரை உணவு உட்கொள்கின்றன.
# யானை

## உடலமைப்பு

தான் தந்தம், எயிறு என்பன. இது வளைந்து உள்ளதால் *கோடு* என்று பெயர்.]] ஆண் யானைகள் பொதுவாக 3 மீட்டர் உயரமும் 6000 கிலோகிராம் எடையும் கொண்டவை. யானையின் தோல் மிகவும் தடிப்பானது. சுமார் 3 செ.மீ தடிப்பு இருக்கும். எனினும், மெத்தெனவே இருக்கும். இதனால், கொசு முதலியனவும் கடிக்கும். யானை வலுவான நான்கு கால்களைக் கொண்டிருக்கிறது. யானை பருமனான உடலைக் கொண்டிருந்தாலும் மலை மீதும், நெடுங்குத்தான இடங்களிலும் திறம்பட ஏறவும் இறங்கவும் வல்லது. "யானைக்கும் அடி சறுக்கும்" என்னும் பழமொழி, யானையின் நெடுங்குத்தான ஏற்ற இறக்கங்களில் அதன் நடைத்திறனைக் குறிப்பிட்டு எழுந்ததாகும்.
# யானை

## உடலமைப்பு

### தும்பிக்கை

யானையின் சிறப்பான உறுப்பு அதன் தும்பிக்கை. இது யானைகளில் மட்டுமே சிறப்பாகக் காணப்படுகின்றது. ஒருசில விலங்குகளிலே முன் மூக்குப் பகுதி சற்று நீண்டு இருந்தாலும் (நெடுமூக்குக் குரங்கு போல்), தும்பிக்கை போலும் நீண்ட உறுப்புடைய விலங்குகள் இல்லை. தும்பிக்கையானது மொத்தம் 40,000 தசைகளால் ஆனது. இது எல்லாப்புறங்களிலும் வளையக்கூடியது. தும்பிக்கையின் நுனியில் யானை மூச்சுவிடும் மூக்குத் துளைகளும், சின்னஞ்சிறிய, மிகவும் நுண்ணுணர்வு உள்ள விரல் நீட்சியும் இருக்கின்றன. தும்பிக்கையால் சிறு குச்சி முதல் பெரிய மரம் வரை தூக்க முடியும். இவை பொதுவாக உணவை எடுப்பதற்கும் நீர் பருகுவதற்கும் உதவுகின்றன. பகை விலங்குகளின் தாக்குதலையும் யானை தும்பிக்கையால் எதிர்த்து முறியடிக்கிறது. கழுத்து குட்டையாக இருப்பதால் தும்பிக்கையின் முக்கியத்துவம் மிகப் பெரியது.
# யானை

## உடலமைப்பு

### தந்தம்

வை ஆண்ட இவானின் தந்தத்தினாலான அரியணை]]
யானைகள் இரண்டு தந்தங்களைக் கொண்டுள்ளன. இவைகளுக்கு **யானைக் கோடு** என்று பெயர். இந்த யானைக் கோடானது ஆசிய இந்திய யானைகளில் ஆண் யானைகளுக்கு (களிறுக்கு) மட்டுமே உண்டு பெண் யானைகளுக்குக் (பிடிக்குக்) கிடையா. ஆனால் ஆப்பிரிக்கக் காட்டு யானைகளில் ஆண் பெண் ஆகிய இருபால் யானைகளுக்கும் (களிறு, பிடி ஆகிய இரண்டிற்கும்) கோடு உண்டு. சுமத்ரா போர்னியோ பகுதிகளில் வாழும் யானை, இலங்கையின் யானைகளில் ஆண் பெண் (களிறு, பிடி) ஆகிய இருபால் விலங்குகளுக்கும் பெரும்பாலும் யானைக் கோடு கிடையா. யானைக் கோடானது யானையின் கடைவாய்ப் பற்களின் நீட்சியாகும். இதனால் இவைகளுக்கு யானைகளின் *எயிறு* அல்லது *தந்தம்* என்றும் பெயர் (எயிறு, தந்தம் என்றால் பல் என்று பொருள்). தந்தங்கள் 3 மீட்டர் (10 அடி) வரை வளரக்கூடியவை. மேலும் இவை 90 கிலோகிராம் எடை வரை இருக்கலாம். இத் தந்தங்கள் வியாபாரத்திற்காகவும் பயன்படுகின்றன. பல யானைகளைக் கொன்று எடுக்கப்பட்ட ஆறு டன் தந்தங்களை எதியோப்பியா நாடு 2015 ஆம் ஆண்டு மார்ச்சு மாதம் தீயிட்டு அழித்தது.
# யானை

## உடலமைப்பு

### தோல்

யானையின் தோல் மிகவும் தடிப்பானது. உடலின் பெரும்பாலான பகுதிகளில் தடித்த தோல் காணப்படுகிறது. தோலின் தடிமன் ஏறத்தாழ இரண்டரை சென்டிமீட்டர் இருக்கும். எனினும் இதன் வாயைச் சுற்றியும் காதின் உட்பகுதியிலும் தோல் மெல்லியதாக உள்ளது. பொதுவாக ஆசிய யானைகளின் தோல் ஆப்பிரிக்க யானைகளை விடக் கூடுதலான முடியைக் கொண்டுள்ளது.  
யானைகள் பொதுவாக சேற்றையோ மண்ணையோ உடல் முழுதும் பூசிக் கொள்கின்றன. இது யானைச் சமூகத்தின் ஒரு முக்கியக் குணம் ஆகும். இது யானையின் தோலை சூரிய வெப்பத்தில் இருந்தும் கதிர் வீச்சில் இருந்தும் காத்துக் கொள்ள உதவுகிறது. யானையின் தோல் தடித்து இருப்பினும் இதன் உணர்திறன் அதிகம். இதனாலேயே யானைகள் சேற்றையோ அல்லது குளித்த பின் மண்ணை வாரித் தூற்றிக் கொள்கின்றன.
# யானை

## உடலமைப்பு

### கால்கள்

யானையின் பெரிய உடலைத் தாங்குதற்கு ஏற்ப இவை வலிமையான கால்களைக் கொண்டுள்ளன. இவற்றின் கால்கள் செங்குத்தாக இருப்பதாலும் அகன்ற பாதங்கள் இருப்பதாலும் இவை நிற்பதற்கு தசையாற்றல் அதிகம் தேவையில்லை. எனவே இவற்றால் நீண்ட நேரம் இளைப்பாறாமல் நிற்க இயலும். ஆப்பிரிக்க யானைகள் நோயுற்றாலோ அல்லது காயம் பட்டாலோ தவிர பெரும்பாலும் அமர்வதில்லை. ஆனால் ஆசிய யானைகள் அடிக்கடி இளைப்பாறுகின்றன.  
யானை அகன்ற வட்டமான அடியைப் (பாதம்) பெற்றுள்ளது. ஆப்பிரிக்க யானைக்கு பின்னங்கால்களில் மூன்று உகிர்களும் (நகங்கள்) முன்னங்கால்களில் நான்கும் உள்ளன. ஆசிய யானைக்குப் பின்னங்கால்களில் நான்கும் முன்னங்கால்களில் ஐந்துமாக உகிர்கள் உள்ளன. யானைகளால் நன்கு நீந்தவும் ஏறவும் முடியும். இவற்றால் குதிக்க இயலாது.
# யானை

## உடலமைப்பு

### காதுகள்

யானைகள் நன்கு பெரிய அகன்ற மடல் போன்ற காதுகளைக் கொண்டுள்ளன. இவை யானையின் உடல் வெப்பநிலையைப் பராமரிப்பதில் முக்கியப் பங்கு வகிக்கின்றன. யானையின் காதுகள் இரத்த நாளங்கள் நிரம்பியனவாய் உள்ளன. வெப்பம் மிகுந்த இரத்தம் காதுகளில் பாயும் போது சுற்றுப்புறக் காற்று பட்டு குளிர்கிறது. பின் இது உடலுக்குள் சென்று வெப்பநிலையைக் குறைக்கிறது. இரத்தச் சுழற்சியின் காரணமாக இச்செயல் தொடர்ந்து நிகழ்ந்து வெப்பநிலை கட்டுக்குள் வைக்கப்படுகிறது. இதனாலேயே யானைகள் எப்போதும் காதுகளை அசைத்துக் கொண்டே இருப்பதைக் காணலாம். வளர்ந்த யானைக் காதுகளின் மேல் ஓரம் ஆசிய யானைக்கு வெளிப்புறம் மடிந்து இருக்கும், ஆப்பிரிக்க யானைக்கு உட்புறம் சுருண்டிருக்கும்.
# யானை

## அறிவாற்றல்

தரையில் வாழும் விலங்குகளில் யானையின் மூளையே மிகவும் பெரியதாகும். இது ஐந்து கிலோ கிராமுக்கும் சற்று கூடிய எடையைக் கொண்டது. யானைகள் நினைவாற்றல் மிக்கன. விலங்குகளில் முதனிகளுக்கும் டால்பின்களுக்கும் அடுத்து யானைகளே அறிவாற்றல் நிரம்பியவையாகக் கருதப்படுகின்றன.  
மனிதர்களுக்கு அடுத்தபடியாக அறிவிற் சிறந்தவையாக யானைகள் கூறப்படுகின்றன. யானைகளின் மூளையும் அமைப்பிலும், நுட்பத்திலும் சிறந்தவை. கருவிகளைப் பயன்படுத்தவும் கற்றுக் கொள்கின்றன. பொதுவாக யானை இரக்கவுணர்ச்சி கொண்டது.
# யானை

## அறிவாற்றல்

### புலன் உணர்வு

யானைகள் மிகச்சிறந்த கேட்கும் திறனையும் மோப்பத் திறனையும் பெற்றுள்ளன. யானையின் கண் சற்று கிட்டப்பார்வை கொண்டது. எனவே, ஒரு யானை தன் பார்வையை விட கூர்மையான கேட்பு சக்தியையும், நுட்பமான மோப்பத் திறனையுமே நம்பி வாழ்கிறது. இவற்றின் தும்பிக்கையும் உணர் திறன் மிக்கது. இவற்றின் காதுகள் மட்டுமன்றி தும்பிக்கையும் அதிர்வுகளை உணர வல்லது. இவற்றின் பாதங்கள் மிகக் குறைந்த அதிர்வெண் கொண்ட ஒலி அலைகளையும் உணர வல்லன.
# யானை

## அறிவாற்றல்

### குமுக வாழ்க்கை

களிறுகளின் குமுக வாழ்க்கை முறையும் பிடிக்களின் வாழ்க்கை முறையும் வேறுபட்டவை. களிறுகள் தாம் பருவம் எய்தும் வரை தம் தாய் உள்ள குழுவோடு வாழும், பின் பெரும்பாலும் தனியாகவே வாழ்கின்றன. ஆனால் பிடிகள் நன்கு பிணைப்பான குடும்பமாக தாய், சகோதரி, மகள் என வாழ்கின்றன. இனப்பெருக்க காலங்களில் பருவமெய்திய பிடியும் தனித்துக்காணப்படும்.
# யானை

## அறிவாற்றல்

### தன்னுணர்வு

யானைகள் தன்னுணர்வு கொண்டவை. இது கண்ணாடிச் சோதனை மூலம் நிறுவப்பட்டுள்ளது. யானைகள் முன் கண்ணாடியை வைக்கும் போது இவை தங்களை அடையாளம் கண்டுகொள்கின்றன. இத்திறன் இதுவரை மதிமாக்கள், சில குரங்கினங்கள், டால்பின்களில் மட்டுமே கண்டறியப் பட்டுள்ளது. யானைகள் ஒருவர் சுட்டிக்காட்டுவதைப் புரிந்துகொள்ளும் ஆற்றல் படைத்தவை என்று சிம்பாப்வேயில் பழக்கப்பட்ட யானைகள் மத்தியில் நடத்தப்பட்ட ஆய்வு கூறுகிறது.
# யானை

## இனப்பெருக்கம்

யானையின் சினைக்காலம் 22 மாதங்கள் ஆகும். இதுவே பாலூட்டிகளில் மிக நீண்ட சினைக்காலம் ஆகும். பொதுவாக இவை ஒரேயொரு கன்றையே ஈனுகின்றன. இரட்டைகள் பிறப்பது மிகவும் அரிது. பிறந்த யானைக் கன்றானது 90 – 115 கிலோகிராம் எடை வரை இருக்கும். யானை ஈனும் முன்னும், ஈனும் பொழுதும், ஈன்ற பின்னரும் அதனைச் சுற்றிலும் மற்ற வளர்ந்த யானைகள் இருந்து மிகவும் உதவுகின்றன. யானைக்கன்று பிறந்ததில் இருந்து, அது யானைக் கூட்டத்தாலேயே வளர்க்கப்படுகின்றது.
# யானை

## அச்சுறுத்தல்கள்

### வேட்டையாடுதல்

யானைகளுக்கு முக்கியமான அச்சுறுத்தல் வேட்டையாடப்படுதல் ஆகும். யானைகள் அவற்றின் தந்தங்களுக்காக வேட்டை ஆடப்படுகின்றன. பெரியவையும், நீண்ட காலம் வாழுவனவும், குறைவான வேகத்தில் இனம் பெருகுவனவுமான யானைகளுக்கு, அவை அளவு மீறி வேட்டையாடப்படுதல் பெரும் பாதிப்பை எற்படுத்துகின்றது. இவை பெரிதாக இருப்பதனால் எளிதில் மறைந்து கொள்ள முடியாது. ஒவ்வொரு யானையும் வளர்ந்து இனம் பெருக்குவதற்குப் பல ஆண்டுகள் ஆகின்றன. ஒவ்வொரு யானைக்கும் சராசரியாக நாளொன்றுக்கு 140 கிலோகிராம் (300 இறாத்தல்) இலை தழைகள் தேவைப்படுகின்றது. புலி, சிங்கம் போன்ற பெரிய கோண்மாக்கள் அழிக்கப்படுவதால் (அல்லது வேறு காரணங்களால்) யானைகளின் உணவுக்குப் போட்டியாக உள்ள சிறிய தாவர உண்ணிகள் பெருகி தாவரங்களைப் பெருமளவில் அழிப்பதால் யானைகளுக்கு உணவு பெறுவது கடினமாகின்றது. யானைகள் மனிதனால் கொல்லப்படுவதைத் தவிர பிற விலங்குகளால் உணவுக்காகக் கொல்லப்படுவது அரிது.
# யானை

## அச்சுறுத்தல்கள்

### வாழிடம் சுருங்குதல்

யானைகளின் வாழிடங்கள் அழிக்கப் படுவதும் மற்றொரு முக்கியமான அச்சுறுத்தல் ஆகும். மனிதர் வேளாண்மை விரிவாக்கத்துக்காக யானைகளின் வாழிடங்களான காடுகளை அழித்து வருகிறார்கள். இது மனிதர்களின் நலனுக்கும் யானைகளின் நலன்களுக்குமிடையே முரண்பாடுகளை உருவாக்குகின்றது. எடுத்துக்காட்டாக யானைகள் புதிய வேளாண்மைக் குடியேற்றங்களுக்குள் நுழைந்து பயிர்களை அழித்துவிடுவதுடன் மக்களுக்கு உயிராபத்தையும் ஏற்படுத்துகின்றன. இவ்வாறான முரண்பாடுகளால், இலங்கையில் சராசரியாக ஆண்டொன்றுக்கு 150 யானைகளும், 100 மனிதர்களும் இறப்பதாகக் கணக்கிடப்பட்டுள்ளது. காடழிப்பு யானைகளின் வாழிடத்தையும் குறைக்கின்றது. ஆசிய யானைகளின் அழிவுக்கான முதன்மைக் காரணம் வாழிடங்கள் இழக்கப்படுவதே என்று கூறப்படுகிறது.  
யானைகள் வாழ்வதற்கு பெரிய அளவிலான காட்டுப்பகுதிகள் தேவைப்படுகின்றன. ஏனெனில், யானைகள் கூட்டமாக ஒரு பகுதிக்குள் புகுந்து மரங்களையும் செடி கொடிகளையும் பெருமளவில் அழித்து உண்கின்றன. பின்னர் வேறிடத்துக்குச் செல்கின்றன. இவ்வாறு புதிய இடங்களுக்குச் சென்று அழிக்கப்பட்ட காடுகள் மீண்டும் வளர்ந்ததும் திரும்பவும் அதே இடத்துக்கு வந்து உணவைப் பெறுகின்றன. வாழிடங்களின் அளவு குறையும் போது, மிக விரைவிலேயே உணவு முடிவடைந்து விடுகிறது.
# யானை

## மனிதர்களும் யானைகளும்

யானைகள், மனிதர்களினால் சட்டத்துக்கு அமைவாகவும், எதிராகவும் கொல்லப்படுவதனால், யானைகளின் உடலமைப்பில் எதிர்பாராத விளைவுகளும் ஏற்படுகின்றன. ஆப்பிரிக்காவில் தந்தங்களுக்காக வேட்டையாடுபவர்கள், பெரிய தந்தங்களுள்ள யானைகளையே வேட்டையாடுவதால் எஞ்சியிருக்கும் யானைகள் சிறிய தந்தங்கள் உள்ளவையாக அல்லது தந்தங்கள் இல்லாதவையாக உள்ளன. புதிதாகப் பிறக்கும் குட்டிகளும் இவற்றின் மூலமாகவே பிறப்பதற்கான வாய்ப்புக்கள் அதிகரிப்பதால் புதிய தலைமுறைகளில் தந்தமில்லாத் தன்மையை உருவாக்கும் மரபணுக்கள் கூடுதலாகிப் பெருமளவிலான தந்தமில்லா யானைகள் பிறப்பதற்கு வழியேற்படுகிறது. 1930ல் 1% ஆக இருந்த இவ்வாறான யானைகளின் தொகை இப்போது சில பகுதிகளில் 30% வரை அதிகரித்துள்ளது. ஒரு காலத்தில் தந்தமில்லாத் தன்மை என்பது ஒரு அரிதான இயல்புப் பிறழ்வாக இருந்த நிலை மாறி இப்போது பொதுவான மரபுவழி இயல்பாக மாறிவருகிறது.
# யானை

## இறப்பு

இருதயக் கோளாறு, மாரடைப்பு, மூளையில் இரத்தக்கட்டி போன்றவற்றால் யானைகள் இறக்கக்கூடும்.
# யானை

## சங்க இலக்கியங்களில் யானை

தமிழ் சங்க இலக்கியங்களில் யானையை, 170க்கும் மேற்பட்ட பெயர்களில் குறிப்பிடுகிறார்கள்.விரிவாக தமிழ்விக்சனரியில் காணலாம். அவைகளில் சில வருமாறு;  
1. யானை, 2. வேழம், 3. , 4. பிளிறு, 5. கலபம், 6. மாதங்கம், 7. கைமா, 8.உம்பல் - <small>சான்று</small>, 9. வாரணம், 10. அஞ்சனாவதி, 11. அத்தி, 12. அத்தினி, 13. அரசுவா, 14. அல்லியன், 15. அனுபமை, 16. ஆம்பல், 17. ஆனை, 18. இபம், 19. இரதி, 20. குஞ்சரம் / இராசகுஞ்சரம், 21. இருள், 22. தும்பு, 23. வல் விலங்கு, 24.கரி, 25.அஞ்சனம்,26.நாகம் (கதநாகம்), 27.
# யானை

## பழமொழிகளும் சொலவடைகளும்

தமிழில் யானை பற்றிய பழமொழிகளும் சொலவடைகளும் இப்பகுதியில் கொடுக்கப்பட்டுள்ளன.
# யானை

## பழமொழிகளும் சொலவடைகளும்

### பழமொழிகள்

- *யானை இருந்தாலும் ஆயிரம் பொன் இறந்தாலும் ஆயிரம் பொன்.*
- *யானைக்கும் அடி சறுக்கும்.*
- *யானைக்கு ஒரு காலம் வந்தால் பூனைக்கும் ஒரு காலம் வரும்*
- *யானை வரும் பின்னே மணியோசை வரும் முன்னே*
- *யானை கறுத்தாலும் ஆயிரம் பொன்*
# யானை

## பழமொழிகளும் சொலவடைகளும்

### சொலவடைகள்

- *யானைப்பசிக்கு சோளப்பொரியா?*
- *யானை தன் தலையிலேயே மண்ணை அள்ளிப் போட்டுக்கொண்டது போல*
# யானை

## துணை நூற்பட்டியல்

-
# யானை

## இவற்றையும் காண்க

- யானையின் தமிழ்ப்பெயர்கள்
- குருவாயூர் கேசவன்
- பாலைவன யானைகள்
- உலக யானைகள் தினம்
# பாலூட்டி

ஒரு பாலூட்டி விலங்காகும்.]]
**பாலூட்டி** (இலங்கை வழக்கு: **முலையூட்டி**) (*Mammal*) என்பது தமது குட்டிகளுக்கு பால் கொடுக்கும் ஒரு வெப்ப இரத்த விலங்கினமாகும். இவை உயிர் வாழ்வதற்குத் தேவையான வெப்பம், இவற்றின் உடலின் இயக்கத்தில் இருந்தே உருவாக்கப்படுகிறது. பாலூட்டிகள் தங்களின் தோலினுள் பால் சுரப்பிகளைக் கொண்டுள்ளன.  
பெரும்பாலான பாலூட்டிகள் நான்கு கால்களைக் கொண்டவை. இவற்றின் தோலின் மீது முடியைக் கொண்டிருக்கும். பெரும்பாலான பாலூட்டிகள், உயிருள்ள குட்டிகளை ஈன்று பேணுகின்றன. மிகச் சில பாலூட்டிகள் மட்டுமே முட்டையிட்டுக் குஞ்சு பொறிக்கின்றன.  
பாலூட்டிகள் எனும் வகுப்பில், 2008ஆம் பன்னாட்டு இயற்கை பாதுகாப்புச் சங்கத்தின் (IUCN) கணக்கெடுப்பின்படி, 5488 சிற்றினங்கள் உள்ளன. இதனைப் பாலூட்டியின அறிஞர்கள், உலகளாவிய நிலையில் 1,700 வகைகளாகத் தொகுத்துள்ளனர்.  
பாலூட்டி வகுப்பானது, 1,229 பேரினங்களில், 153 குடும்பங்களாகத் தொகுக்கப் பெற்றுள்ளன. இவை 29 வரிசைகளில் அடங்குவதாகவும் அமைந்து உள்ளன.
# பாலூட்டி

## புற அமைப்பியல்

பாலூட்டிகள் தாம் வாழும் சூழலுக்கு ஏற்ப, தம்மைத் தகவமைத்துக் கொண்டு, வெவ்வேறு தோற்ற இயல்புகளுடன் வாழ்கின்றன. எடுத்துக்காட்டாக, கடலில் வாழும் பாலூட்டியான நீலத் திமிங்கலம், மீனின் உடலமைப்பைக் கொண்டுள்ளது. பாலூட்டிகளின் உடம்பில் உள்ள மயிர்த் தொகுதியும், பால் சுரப்பியும் மற்ற விலங்குகளிடமிருந்து வேறுபடுத்திக் காட்டுகின்றன.  
பாலூட்டிகளின் உரோமமானது, அவற்றின் உடலில் இருந்து வெப்பம் வெளியேறாமல் இருக்க உதவுகிறது. பால் சுரப்பிகள் என்பன மாறுபாடு அடைந்த வியர்வைச் சுரப்பிகளாகும். பாலுட்டிகளின் குட்டிகள் பிறந்து சில காலம் தாயின் பாலையே குடித்து வளர்கின்றன.
# பாலூட்டி

## சூழ்வித்தகத்தின் மூலக்கூறு அடிப்படையிலான வகைப்பாடு

(நீலம்), வௌவால் (சிவப்பு) and சோரிக்கோமார்பா (மஞ்சள்) ஆகிய வரிசையிலுள்ள விலங்குகளே மொத்தம் 70%க்கும் அதிமான பாலூட்டி இனங்களாகும்.
கடந்த சில ஆண்டுகளாக நடைபெறும் டிஆக்சி ரைபோநியூக்கிளிக் அமில (டிஎன்ஏ) பகுப்பாய்வு அடிப்படையிலான மூலக்கூறு ஆய்வுகள் பாலூட்டி குடும்பங்களில் புதிய உறவுகளை தெரிவிக்கின்றன. இந்த கண்டுபிடிப்புகள் பெரும்பாலானவை ரெட்ரோடிரான்சுபோசான்களின் (*Retrotransposons*) இருக்கின்ற அல்லது இல்லாத தரவுகள் மூலம் சுதந்திரமான முறையில் சரிபார்க்கப்படுகின்றன. மூலக்கூறு ஆய்வுகள் அடிப்படையிலான வகைப்பாட்டு முறையானது கிரிட்டாசியசிலிருந்து பிரிந்த சூழ்வித்தக பாலூட்டிகளின் மூன்று முக்கிய குழுக்களான ஆஃப்ரோதேரியா (*Afrotheria*), செனார்த்ரா (*Xenarthra*) மற்றும் போரியோயூதேரியா (*Boreoeutheria*) ஆகியவற்றை வெளிப்படுத்துகிறது.
# பாலூட்டி

## உடற்கூறியல் மற்றும் உருவவியல்

### தனித்துவமான அம்சங்கள்

இளம் உயிரிகளுக்கு ஊட்டமளிக்கும் சிறப்புமிக்க பால் சுரப்பிகள் உள்ளிட்ட வியர்வைச் சுரப்பிகளை வைத்து பாலூட்டிகளை அடையாளம் காணலாம். புதைபடிவங்களை வகைப்படுத்தும் போது மற்ற ஏனைய அம்சங்களும் கருத்தில் கொள்ளப்பட வேண்டும். ஏனெனில் பால் சுரப்பிகள் உள்ளிட்ட வியர்வைச் சுரப்பிகள் போன்ற மென்மையான திசு சுரப்பிகள் மற்றும் பல அம்சங்களை புதைபடிவங்களில் காண முடிவதில்லை.  
பல சிறப்புக்கூறுகள் ஆரம்பகாலத்தில் வாழ்ந்த பாலூட்டி குழு உறுப்பினர் இனங்களில் பகிர்ந்துகொள்ளப்பட்டிருந்தன.  
:*தாடை மூட்டு (*Jaw joint*)
:*நடுச்செவி (*Middle ear*)
:*மாற்றுப் பற்கள் (*Tooth replacement*)
:*பற்சிப்பி (*Prismatic enamel*)
:*பிடரெலும்புக்குமிழ் (*Occipital condyles*)
# பாலூட்டி

## உயிரியல் தொகுதிகள்

வௌவால், ஒட்டகச் சிவிங்கி, திமிங்கலங்கள், மற்றும் மனிதன் உள்ளிட்ட பெரும்பாலான பாலூட்டிகளில் ஏழு கழுத்து முள் எலும்புகள் காணப்படுகிறது. கடற்பசு (manatee) மற்றும் இரு கால் விரல் அசமந்தம் (*two-toed sloth*) மற்றும் மூன்று கால் விரல் அசமந்தம் (three-toed sloth) போன்ற பாலூட்டிகளில் ஒன்பது கழுத்து முள் எலும்புகள் காணப்படுகிறது. அனைத்து பாலூட்டி மூளைகளும் பாலூட்டிகளுக்கே உரித்தான நியோகார்டெக்சு என்ற பெருமூளைப் புறணிப் பகுதியைக் கொண்டிருக்கின்றன. கங்காரு போன்ற பைம்மாவினம் (*marsupials*) மற்றும் முள்ளெலி போன்ற அடிப்படைப் பாலூட்டியினங்களில் (*monotremes*) இருப்பதைப் போலல்லாமல் நஞ்சுக்கொடி பாலூட்டியினங்களில் கார்பசு காலோசம் (*corpus callosum*) என்ற இணைப்பு மெய்யம் காணப்படுகிறது .
# பாலூட்டி

## வாழிடம்

பாலூட்டிகள் பல வேறுபட்ட வாழிடங்களில் வாழ்கின்றன. உயர்ந்த மலைகள், காடுகள், பனிப் பகுதிகள், வறண்ட பாலைவனங்கள், கடல், ஆறு போன்ற நீர்நிலைகள் முதலியவற்றில் வாழ்கின்றன. வாழிடத்திற்கு ஏற்றவாறு தம்மைத் தகவமைத்துக் கொள்கின்றன.  
உயர்ந்த மலைகளில் காணப்படும் வரையாடுகள், பனிப் பகுதிகளில் வாழும் பனிக் கரடிகள், பாலைவனங்களில் வாழும் ஒட்டகங்கள், கடலில் வாழும் திமிங்கலங்கள், ஆறுகளில் வாழும் நீர்நாய்கள், காடுகள் அல்லது சமவெளிகளில் வாழும் மான்கள், புலிகள், சிங்கங்கள் போன்றவை இவற்றில் அடங்கும்.
# பாலூட்டி

## பாலூட்டி வகைகள்

### வௌவால்

வௌவால் என்பது பறக்கும் ஆற்றலைக் கொண்டது. முதுகெலும்புள்ள (முதுகெலும்பி) பாலூட்டிகளில் பறக்கும் தன்மையைக் கொண்ட ஒரே விலங்கு. இந்த விலங்கை *வவ்வால்* என்றும் *வாவல்* என்றும் அழைப்பர். வௌவால் இனத்தில் 1000-க்கும் மேற்பட்ட வகைகள் உள்ளன. பாலூட்டி இனத்திலேயே இவை மட்டும் 20% இருக்கலாம் என்று அறியப்படுகிறது.  
உயிரினங்களை வகைப்படுத்தும் அறிவியல் துறையாளர்கள், வௌவால் இனத்தை கைச்சிறகிகள் எனப்படும் *Chiroptera* எனும் வரிசையில் தொகுத்து வைத்துள்ளார்கள். பெரும்பாலான வௌவால்கள், ஏறக்குறைய 70 விழுக்காடு எலியைப் போன்ற சிறு முகம் (குறுமுகம்) கொண்டவையாக இருக்கின்றன. எல்லா வௌவால்களும் பூச்சிகளை உண்பவை.  
வௌவால்கள் பகல் பொழுது முழுவதும், தலைகீழாகத் தொங்கிக் கொண்டிருக்கும். சூரியன் மறைந்த பின்னர் இரை தேடி உலவ ஆரம்பிக்கும். இவை இரவு நேரங்களில் மட்டுமே உணவு தேடி உண்ணும்.
# பாலூட்டி

## பாலூட்டி வகைகள்

### கரடி

கரடி (*Bear*), ஓர் ஊனுண்ணிப் பாலூட்டி விலங்காகும். இவ்வினத்தைச் சேர்ந்த பனிக்கரடிகளும், கொடுங்கரடிகள் (*Grizzly bear*) எனப்படும் பழுப்பு நிறக்கரடிகளும் ஊனுண்ணிப் பாலூட்டிகளிலேயே மிகப் பெரியவை. ஆசியக் கருங்கரடி போன்ற சில சிறிய வகைக் கரடிகள் அனைத்துண்ணிகளாக உள்ளன.  
துருவக் கரடிகள் பெரிய உருவத்தைக் கொண்டவை. இவை, பனி படர்ந்த துருவப் பகுதியில், எளிதில் கண்டுபிடிக்க முடியாத வகையில் வெண்மை நிறம் கொண்டவை. எஸ்கிமோக்களின் மொழியில் *ஆர்க்டோசு* (*Arctos*) என்றால் கரடிகளின் பிரதேசம் என்று அர்த்தம். இதனால்தான் வட துருவப் பகுதிக்கு "ஆர்ட்டிக்' என்ற பெயர் வந்தது.
# பாலூட்டி

## பாலூட்டி வகைகள்

### ஒட்டகம்

ஒட்டகம் என்பது பாலைவனங்களில் வாழும் தாவர உண்ணி வகையைச் சேர்ந்த பாலூட்டி விலங்கு ஆகும். பொதுவாக, ஒட்டகம் என்று அழைக்கப்படும் ஒட்டகப் பேரினத்தில் ஆறு சிற்றினங்கள் உள்ளன. இவை ஆசியா, வடக்கு ஆப்பிரிக்காவில் உள்ள பாலைநிலங்களைத் தத்தம் தாயகமாகக் கொண்டவை. பொதுவாக, இவை 30 முதல் 50 ஆண்டுகள் வரை உயிர் வாழ்கின்றன.
# பாலூட்டி

## பாலூட்டி வகைகள்

### பூனை

பூனை பாலூட்டி இனத்தைச் சேர்ந்த மற்றோர் ஊனுண்ணி ஆகும். இவை மனிதனால் பழக்கப்பட்டு வீடுகளில் வளர்க்கப் படுகின்றன. வீடுகளில் வளர்க்கப்படும் பூனைகள் சைவ உணவையும் உண்கின்றன.  
பண்டைய எகிப்து நாட்டில், பூனைகள் வழிபாட்டு விலங்குகளாகவும் இருந்தன. அவற்றை வீட்டில் வளர்த்து வணங்கி வந்தனர். பூனைகள் இறந்தால் அவற்றிற்கும் பிரமிடுகளைக் கட்டி, அந்தப் பிரமிடுகளுக்குள் பாடம் செய்த எலிகளையும் புதைத்து வைத்தனர். பிரமிடுகளில் அரசர்களுடன் அவர்களுடைய பூனைகளுக்கும் இடங்கள் ஒதுக்கப்பட்டன.
# பாலூட்டி

## பாலூட்டி வகைகள்

### பசு

பசு என்பது பாலூட்டி இனத்தைச் சேர்ந்த ஒரு விலங்கு. பசுவினுடைய பாலில் பல சத்துக்கள் நிறைந்து உள்ள காரணத்தினால், மனிதன் அதனை ஒரு முக்கிய உணவுப் பொருளாகக் கருதினான். இந்தியக் கலாச்சாரத்தில், பசு போற்றப்படும் ஒரு விலங்காக உள்ளது. புராணங்களின்படி காமதேனுவும், நந்தினியும் தேவலோகப் பசுக்கள் ஆகும்.
# பாலூட்டி

## பாலூட்டி வகைகள்

### நாய்

**நாய்** அனைத்துண்ணி பாலூட்டி வகையைச் சேர்ந்த ஒரு விலங்கு இனமாகும். இன்று பெரும்பாலும் மனிதர்களோடு வாழ்கின்றது. ஏறத்தாழ 17,000 ஆண்டுகளுக்கு முன் வாழ்ந்த மனிதன், ஓநாய்களைப் பழக்கி, அவற்றை வளர்ப்பு நாய்களாக மாற்றியதாகக் கூறப்படுகிறது.  
மறைந்த உயிரினப் படிவத்தில் இருந்து பெற்ற *டி.என்.ஏ* (*DNA*) இழைமணிகளின் டி ஆக்சி-ரைபோநியூக்லியிக் காடிகளைக் கொண்டு, ஆய்வு செய்து பார்த்ததில் 150,000 ஆண்டுகளுக்கு முன்பு இருந்தே, நாய்கள் பழக்கப்படுத்தப்பட்டு இருக்கலாம் என்றும் சொல்லப்படுகிறது.  
- பத்தாம் வகுப்பு அறிவியல் நூல், தமிழ்நாடு அரசு, முதல் பதிப்பு 2011
# தொலைபேசிக் குறியீடுவாரியாக நாடுகளின் பட்டியல்

## விரிவாக

### வலயம் 1 – வட அமெரிக்க இலக்கமிடல் திட்டம் பகுதி

NANPA என்று சுருக்கப்பட்ட வட அமெரிக்க இலக்கமிடல் திட்டப் பகுதிகளில் அந்நாடுகள் அமெரிக்க ஐக்கிய நாட்டின் பகுதிகள் போல மண்டல குறியீடுகள் கொடுக்கப்பட்டுள்ளன.
கீழே +1-XXX வடிவத்தில் கொடுக்கப்பட்டவை NANPA பகுதியின் மண்டல குறியீடுகள் -- தனியான நாட்டுக் குறியீடுகள் கிடையாது.காட்டாக, குவாம் நாட்டின் குறியீடு +1 பின்தொடர்ந்து 671யே தவிர +671 அல்ல.  
- +1 அமெரிக்க ஐக்கிய நாடு
- ஐக்கிய அமெரிக்காவின் பசுபிக் தீவுகளில் உள்ள ஆட்சிப்பகுதிகள் உள்ளிட்டவை:
- +1-671 குவாம்
- +1-670 வடக்கு மரியானா தீவுகள்
- +1-684 அமெரிக்க சமோவா
- +1 கனடா
- +1-441 பெர்முடா
- பல, அனைத்தும் அல்ல, கரீபிய நாடுகளின் குறியீடுகள்:
- +1-264 அங்கியுலா
- +1-268 அன்டிகுவா பர்புடா
- +1-242 பகாமாசு
- +1-246 பார்படோசு
- +1-284 பிரித்தானிய கன்னித் தீவுகள்
- +1-345 கேமன் தீவுகள்
- +1-767 டொமினிக்கா
- +1-809 மற்றும் +1-829 டொமினிக்கன் குடியரசு
- +1-473 கிரெனடா
- +1-876 யமேக்கா
- +1-664 மொன்செராட்
- +1-787 மற்றும் +1-939 புவேர்ட்டோ ரிக்கோ
- +1-869 சென். கிட்ஸும் நெவிஸும்
- +1-758 செயிண்ட் லூசியா
- +1-784 செயிண்ட். வின்செண்டும் கிரெனேடின்சும்
- +1-868 திரினிடாட் டொபாகோ
- +1(868)620, 1(868)678, 1(868)700 முதல் 1868(799)வரை, 1(868)680 முதல் 1(868)689 வரை = திரினிடாட் & டொபாகோ -அலைபேசி
- +1-649 துர்கசு கைகோசு தீவுகள்
- +1-340 அமெரிக்க கன்னித் தீவுகள்  
:*மேலும் விவரம் அறிய இங்கே பார்க்கவும்*
# தொலைபேசிக் குறியீடுவாரியாக நாடுகளின் பட்டியல்

## விரிவாக

### வலயம் 2 – பெரும்பாலும் ஆபிரிக்கா

- 20 – எகிப்து
- 210 – வழங்கப்படவில்லை
- 211 – வழங்கப்படவில்லை
- 212 – மொராக்கோ
- 213 – அல்ஜீரியா
- 214 – வழங்கப்படவில்லை
- 215 – வழங்கப்படவில்லை
- 216 – துனீசியா
- 217 – வழங்கப்படவில்லை
- 218 – லிபியா
- 219 – வழங்கப்படவில்லை
- 220 – காம்பியா
- 221 – செனகல்  
- 222 – மௌரித்தானியா
- 223 – மாலி
- 224 – கினியா
- 225 – கோட் டிவார் (ஐவரி கோஸ்ட்)
- 226 – புர்கினா பாசோ
- 227 – நைஜர்
- 228 – டோகோ
- 229 – பெனின்
- 230 – மொரிசியசு
- 231 – லைபீரியா
- 232 – சியேரா லியோனி
- 233 – கானா
- 234 – நைஜீரியா
- 235 – சாட்
- 236 – மத்திய ஆபிரிக்கக் குடியரசு
- 237 – கேமரூன்
- 238 – கேப் வேர்டே
- 239 – ஸவோ டொமே&பிரின்சிபே
- 240 – எக்குவடோரியல் கினி
- 241 – காபொன்
- 242 – காங்கோ குடியரசு (பிராஸ்ஸவில்)
- 243 – கொங்கோ ஜனநாயகக் குடியரசு (கின்சாசா, முன்பு சையர் என அறியப்பட்டது)
- 244 – அங்கோலா
- 245 – கினி-பிசாவு
- 246 – டியாகோ கார்சியா
- 247 – அசென்சன் தீவு
- 248 – சீசெல்சு
- 249 – சூடான்
- 250 – ருவாண்டா
- 251 – எதியோப்பியா
- 252 – சோமாலியா (மேலும் சோமாலிலாந்து பயனிற்கும்)
- 253 – சிபூட்டி
- 254 – கென்யா
- 255 – தான்சானியா
- 256 – உகாண்டா
- 257 – புருண்டி
- 258 – மொசாம்பிக்
- 259 – சான்சிபார் - *எப்போதும் செயலாக்கப்படவில்லை - பார்க்க 255 தான்சானியா*
- 260 – ஜாம்பியா
- 261 – மடகாஸ்கர்
- 262 – ரீயூனியன்
- 263 – ஜிம்பாப்வே
- 264 – நமிபியா
- 265 – மாளவி
- 266 – லெசோத்தோ
- 267 – போட்சுவானா
- 268 – சுவாசிலாந்து
- 269 – கொமொரோசு
- 27 – தெற்கு ஆப்பிரிக்கா
- 28x – வழங்கப்படவில்லை
- 290 – செயிண்ட் எலனா
- 291 – எரித்திரியா
- 292 – வழங்கப்படவில்லை
- 293 – வழங்கப்படவில்லை
- 294 – வழங்கப்படவில்லை
- 295 – விலக்கப்பட்டது (சான் மரீனோக்கு வழங்கப்பட்டிருந்தது, பார்க்க +378)
- 296 – வழங்கப்படவில்லை
- 297 – அரூபா
- 298 – ஃபரோத் தீவுகள்
- 299 – கிரீன்லாந்து
# தொலைபேசிக் குறியீடுவாரியாக நாடுகளின் பட்டியல்

## விரிவாக

### வலயம் 3 – ஐரோப்பா

- 3 – (1996ஆம் ஆண்டு ஐரோப்பிய ஒன்றிய நாடுகளுக்கு ஒதுக்கப்பட்டது )  
- 30 – கிரீஸ்
- 31 – நெதர்லாந்து
- 32 – பெல்ஜியம்
- 33 – பிரான்ஸ்
- 34 – ஸ்பெயின்
- 350 – கிப்ரால்ட்டர்
- 351 – போர்த்துக்கல்
- 352 – லக்சம்பர்க்
- 353 – அயர்லாந்து குடியரசு
- 354 – ஐஸ்லாந்து
- 355 – அல்பேனியா
- 356 – மால்டா
- 357 – சைப்பிரஸ்; *வடக்கு சைப்பிரசிற்கு குறியீடு 90 392*
- 358 – பின்லாந்து
- 359 – பல்கேரியா
- 36 – ஹங்கேரி
- 37 – விலக்கிக்கொள்ளப்பட்டது (முன்னர் கிழக்கு செருமனிக்கு வழங்கப்பட்டது, தற்போது இந்தப் பகுதி செருமனியில் உள்ளடங்கியுள்ளது;குறியீடு 49)
- 370 – லித்துவேனியா
- 371 – லத்வியா
- 372 – எஸ்டோனியா
- 373 – மல்டோவா
- 373 533 – டிரான்சுனிசுத்திரியா
- 374 – ஆர்மீனியா
- 375 – பெலாரஸ்
- 376 – அண்டோரா
- 377 – மொனாக்கோ
- 378 – சான் மரீனோ
- 379 – வத்திக்கான் நகர்
- 38 – விலக்கப்பட்டது (பிரிவுக்கு முன்னர் யுகோசுலாவியாவிற்கு வழங்கப்பட்டிருந்தது)
- 380 – உக்ரேன்
- 381 – செர்பியா
- 382 – மொண்டெனேகுரோ
- 383 – வழங்கப்படவில்லை
- 384 – வழங்கப்படவில்லை
- 385 – குரோசியா
- 386 – சுலோவீனியா
- 387 – பொசுனியா எர்செகோவினா
- 388 – ஐரோப்பிய தொலைபேசி எண்ம வெளி - ஐரோப்பா முழுமையுமான சேவைகளுக்கு
- 389 – மாக்கடோனியக் குடியரசு
- 39 – இத்தாலி